open-index/open-wikipedia-markdown huggingface dataset:
Glodeni

**Glodeni** ( ja ) on kaupunki ja Glodenin piirin keskus Pohjois-Moldovassa. 

Kaupunki sijaitsee maanteitse noin 35 kilometriä Pohjois-Moldovan keskuskaupunki Bălțista länteen. Yhtä lähellä on lännessä Romanian raja ja Costeștin pikkukaupungin rajanylityspaikka Euroopan yhteisön puolelle. Pääkaupunki Chișinău sijaitsee 168 kilometrin päässä kaakossa. Glodeniin johtaa myös Moldovan rautateiden pistorata Bălțin lounaispuolelta Răuțelin risteysasemalta.  

Glodenissa on noin 11&nbsp;500 ja koko maaseutuvaltaisessa piirissä 60&nbsp;400 asukasta (2014). Kaupunki on kasvanut kymmenisen prosenttia  viime vuosikymmenen aikana; vuonna 2004 asukkaita oli 10&nbsp;465 ja koko piirissä 60&nbsp;975. Tuolloin kaupungin väestön enemmistö oli moldovalaisia (60,0&nbsp;%), runsaasti on myös ukrainalaisia (27,7&nbsp;%) ja venäläisiä (9,8&nbsp;%).

Paikkakunta mainitaan ensimmäisen kerran historiallisissa lähteissä vuonna 1673. Vuonna 1923 Glodenissa oli 2&nbsp;703 ja vuonna 1940 yhteensä 3&nbsp;960 asukasta. Vuonna 1967 Glodeni sai kaupungin aseman. Tuolloin siellä asui 6&nbsp;803 henkeä. 

Ystävyyskaupunkeja ovat:
*  Botosani, Romania
*  Šarhorod (Шаргород), Ukraina

## Lähteet

## Aiheesta muualla
Joseph Lortz

**Joseph (Adam) Lortz** (13. joulukuuta 1887 Grevenmacher, Luxemburg – 21. helmikuuta 1975 Luxemburg) oli katolinen kirkkohistorioitsija. Hän oli arvostettu reformaation tutkija ja ekumeenikko.

Lortz vihittiin papiksi 1913. Sodan jälkeen hän opetti Mainzin yliopistossa ja toimi parikymmentä vuotta Euroopan historian instituutin johtajana, jolloin hän muodosti ympärilleen Luther-tutkimuksen koulukunnan.

Lortzin työtä pidetään käännekohtana katolisessa reformaationtutkimuksessa sen irtautuessa aiemmasta polemiikista objektiivisempaan lähestymistapaan. Häntä ei tutkimuksessa kiinnosta juurikaan Martti Lutherin persoonallisuus. Lortzin pääväite oli, että Luther nujersi itsessään katolisuuden, joka ei ollutkaan perimmältään katolisuutta. Ajatus, että Lutherin ero kirkosta olisi perustunut väärinkäsitykseen, on kuitenkin liian pitkälle menevä tulkinta hänen pääteoksensa *Die Reformation in Deutschland* valossa. Lortzin tutkimuksella on katsottu olevan vaikutusta siihen avoimuuteen, jota Vatikaanin toinen kirkolliskokous osoitti Lutherin pyrkimyksiä kohtaan.

Joseph Lortzin oppilaita ovat muun muassa Erwin Iserloh ja Peter Manns. Muita Lortzin koulukuntaan kuuluvia teologeja ovat muun muassa ranskalainen Daniel Olivier ja amerikkalainen Jared Wicks.

## Lähteet
* Kauko Pirinen: Seitsenpäinen Luther. SLEY 1984, s. 72–84
Anenii Noi

**Anenii Noi** ( ja ) on pikkukaupunki ja Anenii Noin piirin keskus Keski-Moldovassa.

Kaupunki sijaitsee likimain Chișinăun ja Transnistrian Tiraspolin puolivälissä. Anenii Noi sijaitsee maanteitse 36 kilometriä pääkaupunki Chișinăusta itäkaakkoon. Tiraspoliin on vajaa 30 kilometriä. Anenii Noissa ei rautatieasemaa. Lähin asema Chișinăusta itään vievällä Moldovan rautateiden radalla on *Bulboaca* viisi kilometriä Anenii Noista itään.

Anenii Noissa asuu noin 8&nbsp;800 ja Anenii Noin piirissä 84&nbsp;400 henkeä (2014). Kaupunki on kasvanut muutaman prosentin viime vuosikymmenenä. Vuonna 2004 asukkaita oli 8&nbsp;358 ja koko piirissä 81&nbsp;710. Tuolloin lievä enemmistö kaupunkiväestöstä oli moldovalaisia (51,7&nbsp;%), runsaasti oli myös ukrainalaisia (25,5&nbsp;%) ja venäläisiä (17,7&nbsp;%). Koko piirin väestöstä moldovalaisia oli kuitenkin 84,2&nbsp;%, ukrainalaisia 8,0&nbsp;% ja venäläisiä 5,1&nbsp;%.

Nähtävyyksikseen kaupunki kertoo vuonna 2001 rakennetun Pyhän Dimitrin kirkkonsa ja muutaman suurmiehen patsaan (ruhtinas Tapani III Suuri, runoilija Mihai Eminescu) sekä muistokappelin. Saman piirin kylissä on muutakin nähtävää kuten vanhempia kirkkoja (Arkkienkeli Mikaelin ja Gabrielin kirkko, Merenin kylä, 1797) historiallis-kansatieteellinen museo (1907-1908) ja viinintuotantoa.


Kuva:Церковь в Новых Аненах - Донор.jpg| Pyhän Dimitrin kirkko (2001) 
Kuva:Администрация Новых Анен - Донор.jpg|Piirihallinto.
Kuva:MD.AN.AN - town hall - nov 2012.JPG|Kaupungintalo.
Kuva:MD.AN.AN - downtown - nov 2012.JPG|Avaraa keskusaukiota.


Ystävyyskaupungit:
*  Korosten, Ukraina
*  Babruisk, Valko-Venäjä
*  Praha, Tšekin tasavalta

## Lähteet

## Aiheesta muualla
Cowboys & Englishmen

**Cowboys & Englishmen** on country rock-yhtye Pocon 16. albumi vuodelta 1982.

## Kappaleet
### A-puoli
# 
# 
# 
# 
# 

### B-puoli
#
# 
# 
# 
# 

## Kokoonpano
*Paul Cotton – kitara, laulu
*Rusty Young – steel-kitara, kitara, laulu
*Charlie Harrison – basso, laulu
*Steve Chapman – rummut
*Kim Bullard – kosketinsoittimet, laulu

## Arviot
* Allmusic:  

## Lähteet
Täsmätoimitus

**Täsmätoimitus** on erityisesti rakennustyömaiden logistiikan toimintatapa, jossa oikea määrä toimitetaan oikeaan paikkaan ja oikeaan aikaan. 
Täsmätoimituksen on tarkoitus olla logistisesti mahdollisimman tehokas toimitustapa. Täsmätoimitus edellyttää tarkkaa aikataulusuunnittelua sekä hyvää tiedonkulkua toimittajien, terminaalin ja työmaan välillä.

## Runkovaiheen täsmätoimitus

Rakennustyömailla runkovaiheen täsmätoimitus pakataan terminaalissa kuljetusautoon niin, että se on helppo purkaa nosturilla työmaalla. Tuotteet voidaan pakata ja lastata terminaalissa esim. kerroksittain tai asunnoittain tai setittää asennuspaketeiksi. 
Toimituksessa vältetään turhat nostoja ja nosturi nostaa toimituksen holville ennalta merkattuihin paikkoihin. Ylimääräiset nostot minimoidaan huolellisella ennakkosuunnittelulla. 
Tavallisimmin täsmätoimituksien mukana laitetaan ikkunat, parvekeovet, patterit, kipsilevyt ja rangat, jotka toimitetaan terminaalin kautta. Materiaaleista muodostetaan kerroskohtaisia toimituksia, jotka ajetaan työmaalle kellontarkasti ja nostetaan suoraan holville ennalta suunnitelluille paikoille.

## Sisätyövaiheen täsmätoimitus

Tarvittavat materiaalit on etukäteen laskettu esimerkiksi asunto- tai kerroskohtaisesti. Toimitus viedään suoraan kohteeseen tai mahdollisimman lähelle kohdetta, jolloin turhia siirtoja ja materiaalihukkaa vältetään.
Sisätyövaiheen täsmätoimituksessa käytettäviä materiaaleja voivat olla esimerkiksi keittiön ja kylpyhuoneen laatat.

## Aiheesta muualla

*Rakennustyömaan toimitusten ohjaus
*Suunnittelematon kuljetus on aina häiriö
HMCS Amherst

**HMCS Amherst** (viirinumero K148) oli Kanadan kuninkaallisen laivaston Flower-luokan korvetti toisessa maailmansodassa. Alus otettiin palvelukseen 5. elokuuta 1941 ja suojasi Atlantilla saattueita. Sodan päätyttyä alus poistettiin 16. heinäkuuta 1945 palveluksesta ja myytiin Venezuelan laivastolle.

## Valmistus

Alus tilattiin 24. tammikuuta 1940 Saint John Dry Dock and Shipbuilding Companylta Saint John'sta New Brunswickista, missä köli laskettiin 23. toukokuuta 1940. Alus laskettiin vesille 4. joulukuuta ja otettiin 5. elokuuta 1941 palvelukseen Saint John'ssa.

## Palvelus
Alus saapui 22. elokuuta Halifaxiin. Lokakuussa koulutuksen päätyttyä se liitettiin Newfoundlandin alaisuuteen. Alus oli seuraavat kolme vuotta saattuetehtävissä, jona aikana se osallistui kahteen merkittävään saattuetaisteluun suojatessaan saattueita ON127 elokuussa ja SC107 lokakuussa 1942. Elokuussa 1942 alus liitettiin Kanadan saattajaryhmä 4:ään. Aluksen ainoa keskeytys saattuetehtävissä oli modernisointi telakalla Charlottetownissa toukokuusta marraskuuhun 1943, jolloin sen keulaa pidennettiin.

Oltuaan koulutettavana Pictoussa Nova Scotiassa alus palasi Pohjois-Atlantille saattuetehtäviin, kunnes se siirrettiin syyskuussa 1944 Liverpoolissa telakalle. Tammikuussa 1945Bermudalla vietetyn koulutusjakson jälkeen alus liitettiin Halifaxin saattajaosastoon, mistä se siirrettiin maaliskuussa saattajaryhmä C-7:ään yhtä edestakaista Britteinsaarten matkaa varten.

Alus poistettiin palveluksesta 16. heinäkuuta Sydneyssä ja sijoitettiin Sorelissa reserviin. Alus myytiin 1946 Venezuelalle, joka liitti sen laivastoonsa nimellä *ARV Federacion*. Alus romutettiin 1956.

## Päälliköt
Aluksenpäällikköinä olivat:
*Young, A. K. 5. elokuuta - 20. marraskuuta 1941
*Denyer, H. G. 21. marraskuuta 1941 - 19. syyskuuta 1942
*Audette, L. C. 20. syyskuuta 1942 - 24. toukokuuta 1944
*Fraser, D. M. 25. toukokuuta - 16. joulukuuta 1944
*Wimsby, K. W. 17. joulukuuta 1944 - 11. heinäkuuta 1945

## Lähteet
*
*
*
*

### Viitteet
Kiinannokkavarpunen

**Kiinannokkavarpunen** (*Eophona migratoria*) on peippojen heimoon kuuluva varpuslintu.

## Levinneisyys
Kiinannokkavarpusta tavataan Itä-Aasiassa Kiinassa, Hongkongissa, Japanissa, Etelä- ja Pohjois-Koreassa, Laosissa, Myanmarissa, Venäjällä, Taiwanissa, Thaimaassa ja Vietnamissa. Se on luokiteltu elinvoimaiseksi.

## Lähteet
Teppanala

**Teppanala** on Imatran 12. kaupunginosa. Teppanala kuuluu postinumeroalueeseen 55610 Imatra. Teppanala sijaitsee Vuoksen itäpuolella, noin 2 kilometriä Imatran keskustasta kaakkoon. Teppanalan kaupunginosa muodostuu entisestä Teppanalan kylästä. Alueella on paljon asuintaloja. Suurin työllistäjä on Ovako Imatran terästehdas, joka työllistää noin 600 henkilöä. Ovako Imatra on Kaakkois-Suomen suurin metallialan yritys ja Imatran kolmanneksi suurin työnantaja.

Teppanalaa rajaa pohjoisessa Rajapatsas ja Savikanta, etelässä Jakola, idässä Karhusuo ja Salo-Peltola sekä lännessä Vuoksi, (Meltola).

## Palvelut
Teppanalassa on kolme suurta myymälää, joista kaikista löytyy kahvila-ravintola. Lisäksi Rajapatsaan palvelut löytyvät läheltä.  Rajapatsaalla on mm. S-market, R-kioski, pankkiautomaatti, huoltoasema, ravintola ja muutamia erikoisliikkeitä. Imatran keskustasta löytyy suuri osa Imatran palveluista ja erikoisliikkeistä, nekin palvelut löytyvät varsin läheltä.

## Julkinen liikenne
Linja 3 Jakola-Huhtanen kulkee Teppanalan läpi. Linja 3 on päälinja, ja se kulkee reitillä: (Pelkola)-Jakola-Teppanala-Rajapatsas-Keskusta-Mansikkala-Sienimäki-Neitsytniemi-Vuoksenniska-Rautio-Huhtanen.

Linja 3 Huhtanen-Jakola kulkee reitillä: Huhtanen-Rautio-Vuoksenniska-Neitsytniemi-Sienimäki-Mansikkala-Keskusta-Rajapatsas-Teppanala-Jakola-(Pelkola).

Linja 3 kulkee arkisin puolen tunnin välein klo 8–16:n välillä.

## Liikenne
Teppanalan länsiosan halki kulkee Kantatie 62, joka johtaa Mikkelistä Imatran rajanylityspaikalle. Tieltä on liittymä moottoritielle Valtatie 6, jonka kanssa sillä on yhteinen 8 km:n pituinen moottoritieosuus. Teppanalasta Imatran keskustaan ja myös muihin palvelukeskittymiin pääväyliä pitkin on hyvät liikenneyhteydet, ja koko matkalla on jalankulun ja pyöräilyn väylä.

## Junaliikenne
Teppanalan länsiosassa, lähellä Vuoksea kulkee Pietariin johtava rautatie. Teppanalan kohdalla rata kulkee samassa linjassa kantatien 62 kanssa. Rautatietä pitkin kulkee tavaraliikennettä Venäjälle. Henkilöliikenneyhteys Imatralta Pietariin on suunnitteilla.
Meksikonnokkavarpunen

**Meksikonnokkavarpunen** (*Hesperiphona abeillei*) on peippojen heimoon kuuluva varpuslintu.

## Levinneisyys
Meksikonnokkavarpusta tavataan El Salvadorissa, Guatemalassa ja Meksikossa. Lajin populaatioksi on arvioitu 20&nbsp;000–49&nbsp;999 yksilöä, ja sen kanta on vakaa. Se on luokiteltu elinvoimaiseksi.

## Lähteet
(I Just) Died in Your Arms

**(I Just) Died in Your Arms** on brittiläisen pop rock -yhtye Cutting Crewn kappale. Se oli heidän suurin hittinsä, joka nousi singlelistan kärkeen Yhdysvalloissa, Kanadassa ja Suomessa sekä viiden parhaan joukkoon Isossa-Britanniassa, Etelä-Afrikassa, Ruotsissa ja Sveitsissä. Kappaleen tuotti Terry Brown ja miksasi Tim Palmer Utopia Studiosilla Lontoossa.

Kappale on käännetty suomeksi nimelle "Kaipasin rakkautta vain" (san. Ari Hylkilä).

## Lähteet
Indoskyytit

**Indoskyytit** olivat indokreikkalaisten hallitsijoiden alueelle Intiassa tukialueeltaan Sakastanista eli sittemmästä Sistanista saapuneita skyyttejä eli sakoja. Skyytit olivat puolestaan iranilainen paimentolaiskansa, joka oli lähtenyt liikkeelle alueiltaan Keski-Aasiassa jue zhi-paimentolaisten tieltä. Indoskyytit muodostivat Intiassa oman löyhän valtapiirinsä, jonka aikana hellenismi Intiassa taantui. Suuret alueet liitettiin myöhemmin indoparthialaiseen kuningaskuntaan ja lopullisesti indoskyytit tuhoutuivat kušanojen levittäytyessä Intiaan vuoden 45 jaa. jälkeen.

## Historia

Skyytit olivat iranilainen paimentolaiskansa Keski-Aasian aroilta, jotka mainitaan historiallisissa lähteissä ensimmäisen kerran jo ensimmäisellä vuosituhannella ennen ajanlaskun alkua. He alkoivat siirtymään alkuperäisiltä alueiltaan idästä leviävien jue zhi -paimentolaisten tieltä. Skyytit pyrkivät aluksi kulkemaan kohti Intian niemimaa suoraa reittiä Kabulin laakson läpi, mutta alueen indokreikkalaiset hallitsijat torjuivat heidän hyökkäyksensä helposti puolustettavissa vuoristosolissa. Epäonnistuttuaan skyytit alkoivat kiertää Hindukušin aluetta ensin pitkin Amudarjaa ja kääntyen sittemmin kohti etelää Hindukušin länsireunaa pitkin. Osa heistä päätyi Hindukušin vuoriston lounaispuolelle, joka sai heimonimen saka mukaan nimen Sakastan. Sakastanista tuli puolestaan myöhemmin Sistan. Ensimmäisellä vuosisadalla ennen ajanlaskun alkua skyytit hyökkäsivät edelleen Sakastanista kohti Intiaa. He levittäytyivät indokreikkalaisten hallitsemille alueille ja heidän löyhä valtapiirinsä tuli sittemmin tunnetuksi indoskyyttiläisenä valtakuntana. Ensimmäinen tunnettu Intiassa vaikuttanut skyyttiläinen kuningas oli Maues (n. 120-85 eaa.).

Indoskyytit tunnetaan kirjallisista lähteistä huonosti ja yksi tärkeimmistä tiedonlähteistä heidän kaudeltaan ovat hallitsijoiden lyömät kolikot. Intiassa skyyttien eli sakojen valta merkitsi alueella pitkään vaikuttaneen hellenismin laskukautta. Kreikkalaista kulttuuria ympäröi nyt joka puolelta vieras kulttuuri ja se alkoi omaksua intialaisia aineksia. Skyytit eivät kuitenkaan syrjäyttäneet kaikkia alueen indokreikkalaisia hallitsijoita ja osa jatkoi omien kolikkojensa lyömistä Mauesin ja tämän seuraajien valtakausilla. Mauesin kuoltua 80-luvun paikkeilla Baktrian alueelta saapui toinen skyyttien muuttoaalto alueelle. Osa skyuyteistä muutti myös syvemmälle Intiaan, jossa he levittivät skyyttiläisiä vaikutteita Sindhiin, Gujaratiin ja Keski-Intiaan saakka. Skyyttien vanhempi tukialue Sakastan päätyi Parthian käsiin kuningas Mithridateksen johdolla. Sakastanin parthialainen päällikkö Gondofares levitti valtaansa indoskyyttien alueelle aina Gandharaan saakka 20-luvun eaa. paikkeilla. Parthiasta itsenäistynyt Gondofareksen valtakunta tunnettiin sittemmin indoparthialaisena kuningaskuntana. Viimeiset indoskyyttiläiset hallitsijat kukistuivat kušanojen levittäytyessä Intiaan vuoden 45 jaa. jälkeen.

## Lähteet

## Aiheesta muualla
Wattrelos

**Wattrelos** [watʁəlo] on Ranskan kunta ja 41&nbsp;337 asukkaan kaupunki (2014), joka kuuluu Nordin departementtiin Hauts-de-Francen hallintoalueella Pohjois-Ranskassa Belgian rajalla. Se kuuluu 85 kunnan muodostamaan, Lillen kaupungin ympärille synnytettyyn yhteenliittymään *Métropole européenne de Lille* (MEL) sekä vielä suurempaan belgialais-ranskalaiseen yhteenliittymään *Eurométropole Lille-[[Kortrijk]]-[[Tournai]]*, jonka alueella asuu yli kaksi miljoonaa ihmistä.

Wattrelos’n naapurikunnat ovat etelässä Leers, lounaassa Roubaix, luoteessa Tourcoing sekä idässä Belgian kunnat Mouscron () ja Estaimpuis ().

Wattrelos’n hollanninkielinen nimi on *Waterlo*, mutta sitä ei pidä sekoittaa Waterloon taistelusta tunnettuun Belgiassa sijaitsevaan kaupunkiin Waterloo.

## Lähteet

## Aiheesta muualla
Macho Fantastico (kappale)

**Macho Fantastico** on suomalaisräppäri Spektin kappale hänen toiselta, samaa nimeä kantavalta studioalbumilta. Kappaleella vierailee myös suomalaisräppäri Tasis ja sen julkaisi Rähinä Records albumin ensimmäisenä singlenä 21. marraskuuta 2014. Sekä albumin että kappaleen teemaan Spekti on sanonut hakeneensa inspiraatiota Mariachi-kulttuurista, vanhoista Zorro-elokuvista sekä samannimisestä Fast Show-sketsistä.

Kappaleelle on tehty myös musiikkivideo, joka julkaistiin singlen julkaisupäivänä. Videolla pääartisti esittää karismaattista sankaria, jota kaikki miehet peläten ihannoivat ja naiset rakastavat. Sivurooleissa videolla nähdään muun muassa Tommi Korpela, Ilkka Heiskanen sekä Joonas Saartamo.

"Macho Fantastico" oli kaupallinen menestys. Singlelistalla se oli kolme viikkoa Suomen ostetuin kappale ja latauslistalla se oli parhaimmillaan viikon neljänneksi ladatuin kappale. Radiolistoille kappale ei kuitenkaan onnistunut nousemaan lainkaan.

## Kappalelista

**Digitaalinen lataus**

# 

## Listasijoitukset

## Lähteet
Mira Hämäläinen

**Mira Hämäläinen** (s. 5. maaliskuuta 1994) on suomalainen lentopalloilija, joka edustaa salolaista LP Viestiä. Hänen kasvattajaseura on Someron Pallo.

Liigauran Hämäläinen aloitti kaksi päivää 15-vuotispäivänsä jälkeen 7.3.2009 Someron paidassa Pieksämäki Volleyta vastaan pudotuspeleissä. Somerolla Hämäläinen pelasi Mestaruusliigaa kahden kauden aikana 25 ottelua. Kahden Varalan opiskeluvuoden ajan hän pelasi 1-sarjaa. Vuonna 2012 Hämäläinen palasi liigaan LP Kangasalan paidassa saavuttaen risaisella kaudella SM-hopeaa ja Suomen Cupin mestaruuden.

LP Viestiin Hämäläinen tuli kaudeksi 2013–2014 voittaen heti SM-kultaa ja Suomen Cupissa hopeaa. Suomen Cupin mestaruus tuli 2014. Myös kaudella 2014-2015 Hämäläinen oli voittamassa SM-kultaa. Kaudella 2015-2016 Hämäläinen voitti kolmannen Suomen Cupinsa sekä SM-hopeaa.

Hämäläinen on pelipaikaltaan hakkuri.

## Mestaruusliigan runkosarjassa ja pudotuspeleissä

## Lähteet
All Star (kappale)

**All Star** on yhdysvaltalaisen rock-yhtye Smash Mouthin kappale. Se julkaistiin yhtyeen *[[Astro Lounge]]* -studioalbumin toisena singlenä 4. toukokuuta 1999 ja siitä muodostui yksi yhtyeen menestyneimmistä kappaleista.

Kappaleen musiikkivideolla (ohjannut McG) sisältää cameoesiintymisiä William H. Macyltä, Ben Stilleriltä, Hank Azarialta, Paul Reubensilta, Kel Mitchelliltä, Dane Cookilta, Doug Jonesilta sekä Janeane Garofalolta elokuvasta *[[Mystery Men]]* jossa kappale oli mukana. Kappaletta on käytetty myös muun muassa elokuvan *[[Shrek]]* aloituskappaleena.

## Lähteet
Theseus (tietokanta)

**Theseus** (www.theseus.fi) on Suomen ammattikorkeakoulujen opinnäytetöitä ja julkaisuja tallentava kokotekstitietokanta. Palvelusta vastaa ammattikorkeakoulujen rehtorineuvosto Arene ry. Theseuksen ylläpitäjä on ammattikorkeakoulujen kirjastoyhteistyökonsortio AMKIT.

Opetusministeriön vuonna 2004 asettama avoimen tieteellisen julkaisutoiminnan työryhmä suositti korkeakoulujen avointen julkaisuarkistojen käyttöönottoa.  Opinnäytetöiden tiivistelmien julkaisemisen ajatus tuotiin esiin myös Opinnäytetyön laadun tekijät ammattikorkeakoulussa -suosituksessa 2006.

Theseuksen kehittäminen aloitettiin vuonna 2008, pilottiversio valmistui 2008 ja tuotannollisessa käytössä järjestelmä on ollut vuodesta 2010 lähtien. Palvelu toimii Kansalliskirjaston Julkaisuarkistopalvelussa DSpace-tietokantaohjelmistolla. Vuonna 2023 palvelussa oli yli 250 000 opinnäytetyötä ja julkaisua, joiden vuotuinen latauskertojen määrä oli yhteensä noin 22 miljoonaa.

## Lähteet
* 
* 
* 
* 
### Viitteet

## Aiheesta muualla
* https://www.theseus.fi/
Pia Kinnunen

**Pia Kinnunen** (s. 29. syyskuuta 1985) on suomalainen lentopalloilija, joka edustaa salolaista LP Viestiä. Hänen kasvattajaseura on Oulun NMKY. 

Liigauran Kinnunen aloitti neljän oululaisessa Ettassa pelatun 1-sarja- ja supersarjakauden jälkeen samassa seurassa 2004. Avauspelinsä hän pelasi 18-vuotiaana Etta - Vanajan RC -ottelussa 26.9.2004. Ettasta Kinnunen siirtyi Turun suunnalla Tuisku-Wolleyn paitaan, josta taas matka jatkui Salon Viestiin yhden kauden jälkeen 2006. 

Tämän jälkeen Kinnunen ei ole edustanut kuin salolaisseuraa. Kinnunen voitti SM-hopeaa 2007, pronssia 2008 ja kultaa 2009. Hän on voittanut myös kaksi Suomen Cupia (2007, 2008) sekä cuphopeaa (2006). Tämän jälkeen hän siirtyi syrjään pelikentiltä peräti viideksi kaudeksi, ennen kuin palasi 2014-2015 kaudella jälleen LP Viestin riveihin voittaen toisen SM-kultansa.

Kinnunen oli voittamassa uransa kolmatta Suomen Cupia 2014. 

Kauden naistulokkaaksi Kinnunen valittiin 2005.

Kinnunen pelasi Suomen maajoukkueessa kolme maaottelua vuonna 2006.

Yhden tytön äiti on pelipaikaltaan keskitorjuja.

## Mestaruusliigan runkosarjassa ja pudotuspeleissä

## Lähteet
Index.html

**index.html** on tavallinen Web-palvelimien käyttämä oletustiedosto. Sitä käytetään, jos pyydetty URL-osoite päättyy vinoviivaan. Tiedoston puuttuessa palvelin saattaa lähettää esimerkiksi hakemiston tiedostolistauksen.

## Lähteet
*
Some Nights (kappale)

**Some Nights** on yhdysvaltalaisen indie rock -yhtye Funin kappale. Se julkaistiin heidän toisen, samannimisen studioalbuminsa toisena singlenä 4. kesäkuuta 2012. Kappaleen sanoittivat Jeff Bhasker, Nate Ruess, Andrew Dost ja Jack Antonoff. Musikaalisesti se on indie pop -kappale, jossa on elementtejä voimapopista sekä afrobeatistä, kun taas kappaleen sanat kuvaavat päähenkilön olevan eksistentiaalisessa kriisissä.

"Some Nights" ei noussut Yhdysvalloissa listäykköseksi, mutta vietti Billboard Hot 100 -listalla yhteensä seitsemän kuukautta, kunnes se saavutti listan kolmannen sijan 29. syyskuuta 2012 ja palasi sille sijalle kuutena viikkona. Kappaleesta tuli Funin toinen sellainen single, joka on sijoittunut kyseisen listan kymmenen parhaan joukkoon sekä toinen kappale, joka on myynyt Yhdysvalloissa platinaa yhtyeen edeltävän singlen "We Are Young" tavoin. "Some Nights" oli myös kansainvälisesti suuri menestys.

## Lähteet
Turbo Dismount

**Turbo Dismount** on suomalaisen Secret Exit Ltd.:n syyskuussa 2014 julkaisema simulaatiopeli. Peli on saatavilla Windowsille, Macille, Androidille ja iOS:ille.

Turbo Dismountin tarkoituksena on simuloida mahdollisimman näyttäviä ja paljon pisteitä tuovia onnettomuuksia hahmolla ja kulkuneuvolla. Pelin ilmaisversiossa on kolme kulkuneuvoa, neljä hahmoa ja yhdeksän erilaista kenttää. Maksullisessa versiossa niitä on enemmän. Pelikentille voi tiettyihin paikkoihin laittaa erilaisia objekteja, kuten boostilaattoja tai ramppeja. Mitä enemmän pisteitä pelaaja saa, sen parempi. Pelin hahmolta voi irrota ruumiinosia ja se voi mennä katki.

## Lähteet
* https://play.google.com/store/apps/details?id=com.secretexit.turbodismount
* https://itunes.apple.com/us/app/turbo-dismount/id881155044?mt=8
* https://sensortower.com/ios/fi/secret-exit-ltd/app/turbo-dismount/881155044
Akustinen monopoli

Akustiikassa **monopoli** on pistemäinen äänilähdemalli, joka tuottaa fluidia vaihdelevalla nopeudella. Fluidin tuotto vaihdelevalla nopeudella synnyttää ääntä, koska monopolin tuottama fluidi syrjäyttää jo olemassa olevaa ympäröivää fluidia. Jos tuottonopeus on negatiivinen, monopoli nielee fluidia. Monopolin tuottama äänenpaine vapaassa kentässä on kääntäen verrannollinen etäisyyteen monopolista. Monopolin tuottama äänikenttä on suuntariippumaton, jos monopoli ei liiku väliaineen suhteen. Monopolia käytetään usein lähdemallina tilanteissa,joissa äänilähde on kooltaan pieni havaisijan kannalta tarkasteltuna. Monopolin kaltaisia todellisia fluidia tuottavia äänilähteitä ovat muun muassa paineilmasireenit ja polttomoottoreiden kaasunvaihto.
Andreas Sander

**Andreas Sander** (s. 13. kesäkuuta 1989 Schwelm) on saksalainen alppihiihtäjä ja MM-mitalisti. Seuratasolla Sander edustaa SG Ennepetalia. Hän kilpailee syöksylaskussa ja super-G:ssä.

Sander debytoi alppihiihdon maailmancupissa maaliskuussa 2008 Bormion super-G:ssä. Ensimmäiset maailmancupin pisteensä hän saavutti Val Gardenan syöksylaskussa joulukuussa 2010 sijoituttuaan sijalle 28. Kymmenen parhaan joukkoon hän sijoittui ensimmäisen kerran oltuaan kymmenes Santa Caterinan syöksylaskussa joulukuussa 2015. Ensimmäisen palkintosijansa hän saavutti oltuaan toinen Aspenin supersuurpujottelussa maaliskuussa 2023. Puolitoista viikkoa myöhemmin hän sijoittui kolmanneksi Soldeun maailmancupfinaalien syöksylaskussa. Supersuurpujottelucupissa hän oli neljäs.

Sander osallistui vuoden 2011 MM-kilpailuihin Garmisch-Partenkirchenissä. Hän oli tuolloin parhaimmillaan 21. super-G:ssä. Vailin MM-kilpailuissa 2015 hän oli parhaimmillaan syöksylaskussa 17:s. Sankt Moritzin MM-kilpailuissa 2017 hän sijoittui supersuurpujottelussa seitsemänneksi ja syöksylaskussa kahdeksanneksi. Pyeongchangin olympialaisissa 2018 hän oli supersuurpujottelussa kahdeksas ja syöksylaskussa kymmenes. Cortina d’Ampezzon MM-kilpailuissa 2021 hän saavutti syöksylaskussa hopeaa ja sijoittui supersuurpujottelussa yhdeksänneksi. Pekingin olympialaisissa 2022 hän sijoittui supersuurpujottelussa kahdeksanneksi ja syöksylaskussa 17:nneksi. Courchevelin / Méribelin MM-kilpailuissa 2023 hän oli supersuurpujottelussa yhdeksäs.

Nuorten MM-kilpailuihin Sander on osallistunut kolme kertaa saavuttaen kultaa super-G:stä vuodelta 2008 Formigalista.

## Lähteet
*
Anu Ennok

**Anu Ennok** (s. 25. tammikuuta 1992) on virolainen lentopalloilija, joka pelaa Suomen Mestaruusliigaa kaudella 2019-2020 LP Viestin joukkueessa. Aiemmin hän pelasi jo Suomessa yhteensä kolme kautta Oriveden Ponnistuksessa ja LP Viestissä. Lisäksi Ennok on pelannut Sveitsissä ja Ranskassa. Hänen kasvattajaseura on Viljandi Metal. Hän on pelipaikaltaan yleispelaaja, mutta on pelannut myös maajoukkueessa liberona.

Ennok debytoi Suomen Mestaruusliigassa kaudella 2011–2012 virolaisen kasvattaseuransa Viljandi Metalin oltua mukana runkosarjassa kahden kierroksen ajan. Kaudelle 2012–2013 Ennok siirtyi Oriveden Ponnistuksen riveihin saavuttaen SM-pronssia.

Vuonna 2013 Ennok siirtyi LP Viestiin ja on ollut voittamassa SM-kultaa vuosina 2014 ja 2015 sekä Suomen Cupin 2014 ja cupin hopeaa 2013. Ennok valittiin Mestaruusliigan tähdistöön kaudella 2013–2014.

Viron mestaruuden ja cupmestaruuden Ennok voitti vuosina 2010, 2011 ja 2012. Hänet on valittu Viron parhaaksi naislentopalloilijaksi viidesti perättäin 2012-2016 ja kolmena edellisenä vuonna parhaaksi naisjunioriksi.

Ennok on edustanut kotimaataan myös rantalentopallossa. Hänet ja Mari-Liis Graumann valittiin Viron parhaaksi nuoreksi beachpariksi vuosina 2010 ja 2011.

## Mestaruusliigan runkosarjassa ja pudotuspeleissä
Jaakko Rantanen (täsmennyssivu)

**Jaakko Rantanen** on muun muassa seuraavien henkilöiden nimi:

*Jaakko Rantanen (1927–1976), suomalainen ammattiyhdistysjohtaja
*Jaakko Rantanen (s. 1934), suomalainen arkkitehti
*Jaakko Rantanen (s. 1992), suomalainen jalkapalloilija
Anders Svanebo

**Karl-Erik Anders Svanebo** (s. 19. toukokuuta 1984) on ruotsalainen maastohiihtäjä. Seuratasolla Svanebo edustaa Stockviks SF:ää.

Hän debytoi maastohiihdon maailmancupissa jo marraskuussa 2004 Jällivaarassa ollen 15 kilometrin perinteisen kilpailussa 94. Seuraavaksi hän kilpaili maailmancupissa vasta reilun viiden vuoden kuluttua Lahdessa. Ensimmäiset maailmancupin pisteensä Svanebo saavutti tammikuussa 2015 ollen Rybinskin 15 kilometrin vapaan hiihtotavan kilpailussa 24. Hänen paras sijoituksensa maailmancupissa on 22. sija, joka tuli Rybiskissä vain paria päivää myöhemmin yhdistelmäkilpailussa.

## Lähteet
* https://anderssvanebo.wordpress.com/about/
* http://www.iltasanomat.fi/maastohiihto/art-1424401909169.html 
*
Hockey GM

**Hockey GM** on internetissä pelattava managerointipeli, jossa tarkoituksena on koota kuuden pelaajan jääkiekkojoukkue, joka koostuu maalivahdista, kahdesta puolustajasta ja kolmesta hyökkääjästä. Pisteitä saa sen mukaan, miten sen pelaajat menestyvät oikeissa NHL-otteluissa.

Käyttäjällä voi olla useampia superpeli- tai hyperpelijoukkueita. Ilmaisia peruspelijoukkueita voi olla vain yksi henkilöä kohden.

Hockey GM on jaksoiteltu kuuteen eri jaksoon. Jokaisessa jaksossa parhaiten menestyvät käyttäjät ansaitsevat kuukausittain vaihtuvia palkintoja.

Rekisterinpitäjänä pelissä on Sanoma Media Finland Oy.

## Aiheesta muualla
* Hockey GM:n verkkosivut
Iida Murto

**Iida Murto** (s. 19. huhtikuuta 1998) on suomalainen lentopalloilija, joka edustaa salolaista LP Viestiä. Hänen kasvattajaseura on Kosken Kaiku.

Liigauran Murto aloitti LP Viestin paidassa 15-vuotiaana tammikuussa 2014 kotiottelussa Kuortanetta vastaan. Varsinaisesti joukkueen riveihin Murto tuli kaudeksi 2014–2015. Suomen Cupin Murto oli voittamassa 2014 ja SM-kultaa 2015 keväällä. Murto oli seuraavalla kaudella myös cupmestari (2015) sekä oli voittamassa SM-hopeaa. Kaudella 2016-17 hän pelasi ns. lainapelaajana Ruotsin liigassa Örebross saavuttaen liigapronssia.

Kaudella 2017-18 Murto palaa Saloon, jossa sopimus on voimassa kauden 2017-2018.

Tyttöjen maajoukkueen vakionimiin kuuluva Murto on pelipaikaltaan yleispelaaja. Ennen lentopalloon keskittymistään Murto pelasi muun muassa jalkapalloa.

## Mestaruusliigan runkosarjassa ja pudotuspeleissä

## Aiheesta muualla
* Iida Murto LP Viestin verkkosivuilla
Vuotosjoki

**Vuotosjoki** on Kemijoen sivujoki Pelkosenniemen ja Sallan kunnissa Suomen Lapissa. Vuotosjoen valuma-alueen Kemihaaran suot tunnetaan toisaalta Natura 2000 -suojelualueena erityisesti linnustostaan ja suoluonnostaan ja toisaalta sinne vesivoiman tuottamista varten kaavaillusta Vuotoksen tekojärvestä.

## Lähteet
Ctenolophonaceae

**Ctenolophonaceae** on pieni kasviheimo koppisiemenisten Malpighiales-lahkossa. Sen ainoa suku on *Ctenolophon*.

## Ulkonäkö ja koko
*Ctenolophon*-lajit ovat puita, joiden soluissa on oksalaattikiteitä ja karvat ovat kimppuina tai tähtikarvoja. Silmut ovat suomuisia. Lehdet ovat vastakkaisia, korvakkeellisia ja ehytlaitaisia. Kukinto sijaitsee varsipäätteisesti. Kukkanuput ovat pitkänomaisia. Verhiö on tyveltään kasvanut yhteen, teriö toimii kukkanupussa suojuksena, on kierteinen eli kontortti ja kariseva. Pohjuskehrä on 10-liuskainen, liuskat sijaitsevat vuorottain heteiden kanssa. Hetiö on tyveltään kasvanut yhteen ja kiinnittyy kehrään. Sikiäin on yhdislehtinen ja koostuu kahdesta emilehdestä; väliseinät ovat ohuita. Vartalo on lyhythaarainen. Hedelmä on kota ja turvonneen verhiön suojaama, yksisiemeninen. Siemen pysyy kodan keskipylvääseen kiinnittyneenä kotaliuskojen karistessa ja on vaipallinen; vaippa (arillus) on enemmän tai vähemmän karvainen. Siemenessä on runsas endospermi ja hyvin suuret sirkkalehdet poimuttuneina.

## Levinneisyys
*Ctenolophon*-suku kasvaa Länsi-Afrikassa ja Malaijien saaristossa.

## Luokittelu
*Ctenolophon*-lajeja tunnetaan kolme. Aiemmin ne on liitetty pellavakasvien (Linaceae) yhteyteen, jotka edelleenkin kuuluvat samaan lahkoon, mutta läheisimmiksi sukulaisheimoiksi ovat osoittautuneet Erythroxylaceae ja mangrovepuukasvit (Rhizophoraceae). Näiden kolmen heimon kladia voidaan nimittää ritsoforoideiksi, ja sille ovat ominaisia mm. vastakkainen lehtiasento, korvakkeiden suojaama päätesilmu, nivelikkäät kukkaperät, hetiön ulkopuoleinen mesiäinen, kymmenen hedettä, jotka ovat eripituisia kahdessa kiehkurassa, tyvikiinnitteiset ja tyvestään yhtyneet ponnet, yhdislehtinen sikiäin, kärki-istukka, pallomaiset tai liuskaiset luotit, kunkin emilehden kaksi siemenaihetta, hedelmän verhiöllisyys ja vaipalliset siemenet.

## Lähteet
* Stevens, P. F. (2001–). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet

## Aiheesta muualla
* Kuvia (herbaarionäytteitä): http://www.asianplant.net/Ctenolophonaceae/Ctenolophon_parvifolius.htm
* Levinneisyyskartta, fossiililöytöjä vihreällä: http://www.mobot.org/mobot/research/apweb/maps/ctenolophonaceae.gif
Lena Lymareva-Flink

**Lena Lymareva** (s. 3. kesäkuuta 1992) on ukrainalainen lentopalloilija, joka edustaa Sveitsin liigassa pelaavaa Lugano Volleyta joukkuetta ja hänen nykyinen kotipaikkansa on Salo. Lymareva-Flinkin kasvattajaseura on ukrainalainen Sjevjerodontšanka. 

Lymareva pelasi kasvattajaseurassaan aina vuoteen 2009 asti ja voitti kerran Ukrainan mestaruuden. Sjevjerodontšankasta hän siirtyi 2009 Reginan pääsarjajoukkueeseen, jossa hän voitti Ukrainan mestaruuden 2012 ja muilla kausilla kaksi hopeaa.  

Lymareva debytoi Suomen Mestaruusliigassa LP Viestissä kaudella 2014–2015, jolloin hän pelasi myös Mestarien liigaa. Hän voitti joukkueessa Suomen Cupin 2014 ja Suomen mestaruuden 2015. Hänet valittiin avauskaudellaan Mestaruusliigassa 2014–2015 kolme kertaa kuukauden tähdistöön ja kerran kuukauden pelaajaksi (tammikuu). 

Toisella kaudellaan 2015–2016 Lymareva voitti Suomen Cupin ja SM-hopeaa. Hänet valittiin kaksi kertaa kuukauden tähdistöön (helmi- ja maaliskuu).

Kaudet 2016–2018 Lymareva pelasi Turkin 1. divisioonassa Kahmarankazanissa ja Yesilyurtissa. Lisäksi kauden 2016–2017 lopuksi hän pelasi Italia A2-liigassa Soverato Volleyssa lopun runkosarjasta sekä pudotuspelit.

Kesän 2018 hän edusti Filippinien PVL-liigassa pelaavaa Petro Gazz Angels -joukkuetta. 

Kaudella 2018–2019 hän palasi joulukuussa LP Viestiin ja oli voittamassa toista Suomen mestaruuttaan kauden lopuksi. Kesäksi hän siirtyi jälleen Filippiineille PVL-liigaan, nyt PacificTown-Army Lady Troopersin joukkueeseen.

Kaudelle 2019–2020 Lymareva-Flink liittyi Unkarin pääsarjassa pelaavan Fatum-Nyiregyhazan riveihin saavuttaen cup-hopeaa ja liigassa kakkospaikan sarjan tultua keskeytetyksi korona pandemian takia.

Kaudella 2020–2021 hän edusti Ranskan PRO F -liigassa pelaavaa Terville Florange OC:a. 
Lymareva on pelipaikaltaan yleispelaaja, mutta on pelannut myös hakkurina.

## Mestaruusliigan runkosarjassa ja pudotuspeleissä

## Lähteet
Olga Repnitsina

**Olga Repnitsina** (s. 27. kesäkuuta 1992) on venäläinen maastohiihtäjä.

Repnitsina debytoi maastohiihdon maailmancupissa joulukuussa 2014 ollen Lillehammerin vapaan sprintissä 64. Ensimmäiset maailmancupin pisteensä Repnitsina saavutti Rybinskistä tammikuussa 2015 ollen 10 kilometrin vapaan hiihtotavan kilpailun 17. Tuo sijoitus on myös Repnitsinan uran paras maailmancupissa. 

Repnitsina saavutti pronssia perinteisen sprintistä vuoden 2013 talviuniversiadeista Trentinosta. 

## Lähteet
*
Annikki Suviranta

**Alma Annikki Suviranta** (o.s. **Elosuo**; ) oli sosiaali- ja terveysministeriön osastopäällikkö ja kodin taloustieteen dosentti. 

Suvirannan vanhemmat olivat puuseppämestari Kalle Nestori Elosuo ja Naimi Elina Salonen. Hän suoritti työn ohella alemman oikeustutkinnon ja valtiotieteen tutkinnon ja väitteli valtiotieteen tohtoriksi Helsingin yliopistossa 1967. Suvirannan väitöstyön kohteena oli nuorten perheiden asuminen, asumisen kysymykset olivat tulleet hänelle tutuksi hänen toimiessaan Hakan ja Aravan palveluksessa. Seuraavana vuonna Suviranta nimitettiin sosiaaliministeriön sosiaalipoliittisen tutkimusosaston päälliköksi, ensimmäisenä naisena ministeriössä vastaavaan päällikkövirkaan, hänen työskenneltyään siellä jo kuusi vuotta. Osastolla tehtiin Suvirannan johdolla tutkimuksia laaja-alaisesti, kansainvälistä huomiota sai muun muassa palkattoman kotityön arvoa koskenut tutkimushanke. Toisaalta esimerkiksi hänen naisten ansiotyötä, päivähoitoa ja koululaisten iltapäivähoitoa koskeneita tutkimuksiaan voi pitää edelleen ajankohtaisina. Suviranta toimi Pohjoismaisen sosiaalitilastokomitean jäsenenä ja puheenjohtajana, samoin kuin useiden vuosien ajan Yhdistyneiden kansakuntien sosiaalitutkimuksen kirjeenvaihtajaverkostossa. 

WSOY julkaisi 1967 Suvirannan teoksen *Perheenemännän ansiotyön kannattavuus ja motivointi*. Sosiaaliministeriö julkaisi samana vuonna hänen suomenkielisen väitöskirjansa *Nuorten perheiden asumistaso*, samoin kuin muita Suvirannan myöhempien tutkimusten raportteja.

Suvirannan puoliso vuodesta 1953 oli korkeimman hallinto-oikeuden presidentti Antti Suviranta (1923–2008). 

## Lähteet
Venla Hyttinen

**Venla Hyttinen** (s. 2. joulukuuta 1994) on suomalainen lentopalloilija, joka edusti liigatasolla salolaista LP Viestiä. Hänen kasvattajaseura on PuMa-Volley Helsingissä.

Liigauran Hyttinen aloitti LiigaEuran paidassa lokakuussa 2013 HPK:ta vastaan pelatussa vieraspelissä. LP Viestiin hän siirtyi kaudeksi 2014-2015. Suomen Cupin Hyttinen oli voittamassa 2014 ja Suomen mestaruuden 2015.

Viimeiset vuodet Hyttinen on opiskellut Latviassa ja pelannut RSU/VMS:n riveissä voittaen mm. Latvian mestaruuden 2019.
Erythroxylaceae

**Erythroxylaceae** on pieni trooppinen kasviheimo koppisiemenisten Malpighiales-lahkossa. Sen suomeksi nimettyjä edustajia ovat katuabapensas (*Erythroxylum catuaba*) ja kokapensas (*E. coca*).

## Tuntomerkit
Erythroxylaceae käsittää pienehköjä puita ja pensaita, joista eräät ovat kausivihantia. Niiden puusolukossa on yleisesti piidioksidijyväsiä, ja solujen joukossa on kivisoluja (sklereidejä). Silmut ovat suomuisia. Lehdet ovat tavallisesti kahdessa rivissä, harvemmin kierteisesti tai vastakkaisesti, ja korvakkeellisia. Lapa on ehytlaitainen. Melko pienet kukat sijaitsevat usein ryhmissä. Erilaisvartaloisuus (heterostylia) on yleistä. *[[Nectaropetalum]]*-suvussa kukkapohjus on maljamainen hypanthium. Verhiö on yhdislehtinen, teriö suojaa silmuvaiheen kukkaa, ja terälehdissä on tavallisesti ripsureunainen ja kaksiliuskainen kieleke, jonka alla on mesirauhasia. Hetiö on kaksikiehkurainen. Yhdislehtinen sikiäin koostuu tavallisesti kolmesta, harvoin kahdesta tai neljästä emilehdestä, ja vartalon haarat ovat hyvin kehittyneitä. Luotti on enemmän tai vähemmän pallomainen. Hedelmä on yksisiemeninen luumarja tai suvussa *[[Aneulophus]]* liiteluomainen kota. Sekä verhiö että hetiö säilyvät hedelmän tyvellä. Joskus siemenessä on vaippa eli arillus.

## Levinneisyys
Erythroxylaceae-heimon kasvit kasvavat tropiikissa, erityisesti Etelä-Amerikassa.

## Luokittelu
Erythroxylaceae on menneisyydessä viety pellavakasvien (Linaceae) ja Humiriaceae-heimon yhteyteen ja siten liitetty lahkoon Geraniales tai mainitut kolme heimoa on sijoitettu Linales-lahkoon, kuten Cronquistin järjestelmässä vuodelta 1981. Lähimmäksi sukulaisheimoksi ovat kuitenkin osoittautuneet mangrovepuukasvit (Rhizophoraceae); yhteisen kladin ominaisuuksiin kuuluvat muun muassa eräät alkaloidit ja tanniinit, siiviläputkien plastidien proteiinikiteet, limasolujen yleisyys, parasyyttiset ilmaraot (apusolut huulisolujen suuntaiset), lehden rauhaset, viuhkomainen kukinto, yhdislehtinen verhiö, kynnelliset terälehdet, liiteluomainen kotahedelmä, tärkkelyspitoinen endospermi ja vihreä alkio.

Erythroxylaceae-heimossa on neljä sukua ja 240 lajia, joista peräti 230 on kokapensaita (*Erythroxylum*).

Suvut:
* *[[Aneulophus]]* Benth.
* *[[kokapensaat|Erythroxylum]]* P.Browne – kokapensaat
* *[[Nectaropetalum]]* Engl.
* *[[Pinacopodium]]* Exell & Mendonça

Kokapensailla on korvakkeelliset lehdet; korvakkeet ovat erityisen pysyviä tiheään sijoittuneissa silmusuomuissa. Lehdissä on usein pitkittäisjuovia, ja heteenpalhot ovat usein kahta eri pituutta ja yhteen kasvaneita tyveltään. Hedelmä on luumarja. *Aneulophus*-suvussa on paksukuoriset siemenet, joissa on siemenvaippa, vastakkainen lehtiasento, rauhasia ja korvakkeet lehdissä sekä liiteluomainen kota. Kukat ovat vastakohtaisia terälehtien pituuden suhteen.

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet

## Aiheesta muualla
* Levinneisyyskartta: Erythroxylaceae
Lyyli Swan

**Lyyli Armias Swan** () oli mielisairaanhoitaja, joka työskenteli Lapinlahden sairaalan ylihoitajana. 

Swanin vanhemmat olivat opettaja, toimittaja Carl Gustaf Swan ja Emilia Charlotta Malin. Hän oli kuudes perheen yhdeksästä tyttärestä, joiden kirjeistä Anni Swanin poika Antero Manninen toimitti teoksen Yhdeksän mustaa joutsenta. Swanin perhe muutti Helsingistä Hämeeseen hänen ollessaan viisivuotias ja edelleen Lappeenrantaan 1884. Päättötodistuksen Swan sai silti Helsingin suomalaisesta tyttökoulusta 1890. Toimittuaan jonkin aikaa yksityisopettajana ja kirjapainon palveluksessa hän suoritti sairaanhoitajakurssin 1896 ja toimi sitten yksityishoitajana perheissä. Mielisairaanhoitoon hän perehtyi Tanskassa ja Ruotsissa 1899 Emil Hougbergin laatiman opinto-ohjelman mukaan. 1900 hän siirtyi Pitkäniemen sairaalan palvelukseen. Lapinlahden sairaalaan hänet palkattiin opetushoitajattareksi 1913, käynnistämään mielisairaanhoitajien koulutusta. Sitä ennen hän oli toiminut Niuvanniemen sairaalassa Kuopiossa ja Kammion sairaalassa Helsingissä ja tehnyt opintomatkan Saksaan 1906. Lapinlahden sairaalassa Swan työskenteli pitkään, 1925 hänet nimitettiin koko sairaalan ylihoitajaksi. 1920-luvulla Swan teki opintomatkat Tanskan ja Ruotsin ohella Islantiin. Swan jäi eläkkeelle 65-vuotiaana 1937. 101-vuotiaaksi elänyt Swan omistautui eläkkeellä suvulleen ja vietti viimeiset vuotensa sairaanhoitajattarien lepokodissa. 

## Lähteet
Haltiatar Cassie ja kutsumaton vieras

**Haltiatar Cassie ja kutsumaton vieras** (*The Good Witch's Garden*) on vuonna 2009 julkaistu fantasiahenkinen koko perheen televisioelokuva. Sen on ohjannut Craig Pryce ja päärooleissa näyttelevät Catherine Bell ja Chris Potter.

Elokuva on *[[The Good Witch]]* -elokuvasarjan toinen osa ja se esitettiin ensimmäisen kerran Yhdysvalloissa Hallmark Channelilla 7. helmikuuta 2009. Suomessa elokuvaa on esittänyt Nelonen.

Elokuva kertoo haltiatar Cassiesta, joka asettuu asumaan 200 vuotta vanhaan "Gray House" -nimellä tunnettuun taloon Middletonin pikkukaupungissa. Cassie suunnittelee perustavansa kukoistavan majatalon, mutta muukalainen nimeltä Nick saapuu kaupunkiin hankaloittamaan suunnitelmia.

## Näyttelijät

## Lähteet

## Aiheesta muualla
* ''Haltiatar Cassie ja kutsumaton vieras'' HallmarkMoviesAndMysteries.comissa 
* 
* 
*
Kusano-sassanidit

**Kusano-sassanidit** oli Persiaa hallinneen Sassanidit-nimisen hallitsijasuvun haara, joka hallitsi entisen Baktrian ja Kušana-valtakunnan alueella noin 250-450. Tästä hallitsijasuvun haarasta on vähän tietoa ja ainoa tunnettu aikakausi on Kanishkan kausi. Varhaisin Kusano-sassanideista, josta on kirjallinen mainnta, oli Hormizd I. Roomalaisissa teksteissä mainitaan myös Wahram I ja Wahram II. Myöhemmistä hallitsijoista tiedetään Hormizd II, Pērōz II ja Pērōz III. Noin 350-450 hunnien hyökkäykset hajaannuttivat Kusano-sassanidien alueen.

Kusano-sassanidien alueella, kuten yleensä sassanidien alueella, vaikutti Silkkitien kautta harjoitettu kaupankäynti ja buddhalaisuus.

## Lähteet
Pikkuvuoripeippo

**Pikkuvuoripeippo** (*Leucosticte nemoricola*) on peippojen heimoon kuuluva varpuslintu.

## Levinneisyys
Pikkuvuoripeippoa tavataan laajalla alueella Aasian keskiosissa. Lajia on kuvattu yleiseksi, ja se on luokiteltu elinvoimaiseksi.

## Lähteet
Empire: Four Kingdoms

**Empire: Four Kingdoms** (lyhyemmin pelkkä *Empire*) on Goodgame Empiren mobiiliversio, joka julkaistiin vuonna 2013 Androidille ja iOS:lle. Siinä ei ole tietokoneversioon verrattuna esimerkiksi kaikkia rubiineilla ostettavia rakennuksia. Peli itsessään on ilmainen, mutta siinä on mahdollisuus edetä nopeammin mikromaksuilla. Maaliskuussa 2015 tiedotettiin, että pelillä on yli 40 miljoonaa rekisteröitynyttä käyttäjää ja lähes 400&nbsp;000 viikoittaista käyttäjää.

## Lähteet

## Aiheesta muualla
* Pelin verkkosivut
Kurja juttu

**Kurja juttu** (engl. *Clean Break*) on Jacqueline Wilsonin kirjoittama nuortenkirja, jossa käsitellään vanhempien avioeroa. Kirja ilmestyi englanniksi vuonna 2005 ja suomeksi kaksi vuotta myöhemmin. Suomenkielinen kustantaja on Otava.

Kirjan päähenkilö on nuori tyttö nimeltä Emily eli Em, joka asuu isoäitinsä talossa äitinsä, isäpuolensa ja kahden sisarpuolensa muodostamassa uusperheessä. Eräänä jouluna paljastuu, että hänen isäpuolellaan on liiton ulkopuolinen suhde, ja tämä jättää perheen. Uusi naisystävä on inhottava ja itsekeskeinen. Kirjassa tärkeä symbolinen merkitys on Emilyn isäpuoleltaan joululahjaksi saamalla smaragdisormuksella, joka oikeasti on tietysti rihkamaa.

Kirjassa esiintyy Emilyn lempikirjailija "Jenna Williams", jota The Guardianin kriitikko Kate Kellaway pitää Wilsonin omakuvana - mutta myös kirjan epäuskottavimpana hahmona.

## Lähteet
Joki (puolue)

**Joki** () oli kreikkalainen poliittiseen keskustaan tai keskusta-vasemmistoon kuuluva puolue. Se perustettiin vuonna 2014. Puolueen puheenjohtaja oli Stávros Theodorákis. Puolue lakkautettiin marraskuussa 2019.

Joki-puolueen linjaan kuului sosiaaliliberalismi ja humaani sosiaalipolitiikka sekä EU-myönteisyys ja antikorruptio. Vaikka puolueessa oli monia sosiaalidemokraateiksi luokiteltavia henkilöitä, luki Joki itsensä sentristiseksi puolueeksi. Puolue oli mitä todennäköisimmin saanut kannatustaan Uuden demokratian ja Pasokin perinteisiltä kannattajilta.

Viimeksi puolueella oli kaksi paikkaa Euroopan parlamentissa vuoden 2014 europarlamenttivaalien jälkeen ja 11 paikkaa Kreikan parlamentissa vuoden 2015 syyskuun vaalien jälkeen. Puolue ei saanut paikkoja Euroopan parlamenttiin vuoden 2019 europarlamenttivaaleissa. Se ei osallistunut vuoden 2019 parlamenttivaaleihin.

## Vaalitulokset

Puolueen tulokset parlamentti- ja europarlamenttivaaleissa ovat:

## Lähteet

## Aiheesta muualla

* Το Ποτάμι. Puolueen verkkosivut.
Aasianvuoripeippo

**Aasianvuoripeippo** (*Leucosticte arctoa*) on peippojen heimoon kuuluva varpuslintu.

## Levinneisyys
Aasianvuoripeippoa tavataan Aasian itäosissa. Laji on luokiteltu elinvoimaiseksi.

## Lähteet
Ruusuvuoripeippo

**Ruusuvuoripeippo** (*Leucosticte tephrocotis*) on peippojen heimoon kuuluva varpuslintu.

## Levinneisyys
Ruusuvuoripeippoa tavataan Yhdysvalloissa ja Kanadassa. Lajin populaatioksi arvioidaan yli 200&nbsp;000 yksilöä. Lajin kannankehitys on vakaa, ja se on luokiteltu elinvoimaiseksi.

## Lähteet
Mustavuoripeippo

**Mustavuoripeippo** (*Leucosticte atrata*) on peippojen heimoon kuuluva varpuslintu.

## Levinneisyys
Mustavuoripeippoa tavataan Yhdysvaltain länsiosissa. Lajin kannankehitys on luokiteltu rittäin uhanalaisksi.

## Lähteet
Capri Cavanni

**Capri Cavanni** (s. 14. maaliskuuta 1982 Vancouver, Kanada) on kanadalainen pornonäyttelijä. Pornonäyttelemisen hän aloitti vuonna 2008. Hän esiintyi Penthousen syyskuun 2013 kansikuvassa ja oli kuukauden Penthouse Pet. 

## Valikoitu filmografia
* 2014 : *Licking Pink*
* 2013 : *Lick My Wet Pussy*
* 2012 : *Molly's Life 13*
* 2011 : *Woman's Touch 3*
* 2010 : *Wet 2*
* 2009 : *Too Hot For Clothes*
* 2008 : *Big Tits at School 4*

## Lähteet

## Aiheesta muualla

* 
* Capri Cavanni at Babepedia
Jayden Jaymes

**Jayden Jaymes** (s. 13. helmikuuta 1986 Upland, Kalifornia, Yhdysvallat) on yhdysvaltalainen pornonäyttelijä. Pornonäyttelemisen hän aloitti vuonna 2006 ja lopetti vuonna 2016. Hän on toiminut myös *[[Penthouse]]n* mallina. 

## Lähteet

## Aiheesta muualla

* Viralliset kotisivut
*
Aletta Ocean

**Aletta Ocean** (s. 14. joulukuuta 1987 Budapest, Unkari) on unkarilainen pornonäyttelijä. Pornonäyttelemisen hän aloitti vuonna 2006. Vuonna 2010 hän voitti kaksi AVN-palkintoa; toinen luokassa *Paras ulkomaalaistaustainen naisesiintyjä* ja toinen luokassa *Paras ulkomaalaistuotannolla kuvattu seksikohtaus*. Hän on toiminut *[[Penthouse]]n* mallina.

## Lähteet

## Aiheesta muualla

*
Gracie Glam

**Gracie Glam** (s. 30. syyskuuta 1990 Raleigh, Pohjois-Carolina, Yhdysvallat) on yhdysvaltalainen pornonäyttelijä. Hän aloitti uransa vuonna 2009 ja on urallaan voittanut vuoteen 2014 mennessä kolme AVN-palkintoa. Hän on toiminut myös *[[Penthouse]]n* mallina.

## Lähteet

## Aiheesta muualla

*
Divine Sorrow

**Divine Sorrow** on haitilaisen hip hop -artisti Wyclef Jeanin kappale hänen tulevalta seitsemänneltä, *[[Clefication]]*-studioalbumilta. Kappaleella vierailee myös ruotsalainen DJ-tuottaja Avicii. Kappale julkaistiin albumin johdantosinglenä 17. marraskuuta 2014. Sen ovat sanoittaneet Magnus Lidehäll, Salem Al Fakir ja Vincent Pontare.

## Lähteet
The Nights

**The Nights** on ruotsalaisen DJ-tuottaja Aviciin kappale. Se sisältää kreditoimattomat vokaalit yhdysvaltalaiselta laulaja-lauluntekijä Nicholas "RAS" Furlongilta, joka sanoitti kappaleen yhdessä Jordan Suecofin, Gabriel Benjaminin ja John Feldmannin kanssa. Sen julkaisivat PRMD Music sekä Universal Island Aviciin The Days / Nights-EP:ltä. Isossa-Britanniassa kappale julkaistiin vasta 11. tammikuuta 2015. Kappale pääsi Billboardin Twitter Trending 140-listan ensimmäiselle sijalle.

## Lähteet
Caluire-et-Cuire

**Caluire-et-Cuire** on Ranskan kunta ja 42&nbsp;000 asukkaan kaupunki Lyonin esikaupunkialueella. Se kuuluu Rhônen departementtiin Rhône-Alpesin hallintoalueella Itä-Ranskassa. 

Caluire-et-Cuire sijaitsee Saône- ja Rhônejokien välissä Lyonin keskustan pohjoispuolella.

Caluire-et-Cuire tuli toisen maailmansodan aikana tunnetuksi vastarintajohtaja Jean Moulinin pidätyksestä kesäkuussa 1943.

Caluire-et-Cuiren naapurikunnat ovat etelässä Lyon, luoteessa Collonges-au-Mont-d’Or, pohjoisessa Fontaines-sur-Saône, idässä Rillieux-la-Pape ja kaakossa Villeurbanne.

Kunta jakautuu kaupunginosiin Bissardon, Cuire-le-Bas, Cuire-le-Haut, Le Bourg, Le Vernay, Montessuy, Saint-Clair ja Vassieux. Suurimmat niistä ovat Montessuy (12&nbsp;000 asukasta) ja Cuire-le-Haut (8&nbsp;000 asukasta).